דניאל רובינשטיין

דניאל רובינשטיין (באנגלית: Daniel Rubinstein) הוא דיפלומט יהודי-אמריקאי, אשר כיהן, בין השאר, כקונסול הכללי בירושלים החל ב-6 בספטמבר 2009 ועד 29 ביולי 2012.

רובינשטיין החל את קריירת החוץ שלו במילוי משימות חוץ שונות: בברזיליה, דמשק, תוניס, לואנדה ותל אביב, כמו גם כיהן במשימת חוץ לצד קואליציית הממשל הזמני בעיראק (CPA), בבגדאד. בשנים 2004–2005, כיהן כמנהל המשרד לענייני ישראל והפלסטינים, במחלקת המדינה. בשנים 2005–2008, כיהן כסגן ראש המשלחת של שגרירות ארצות הברית בעיר הבירה עמאן, שבירדן.

לפני תפקידו האחרון, כקונסול הכללי בירושלים, שימש כראש יחידת המשקיפים האזרחיים בכוח הרב לאומי וכראש המשקיפים בסיני. כמו כן, הוא בעל אחת מארבע הדרגות הגבוהות ביותר של שירות החוץ האמריקאי תחת ה-SFS, ודובר ערבית, עברית ופורטוגזית.

קישורים חיצוניים 

דיפלומטים אמריקאים
דיפלומטים יהודים
יהודים פקידי ממשל בארצות הברית
שגרירי ארצות הברית
שגרירים בתוניסיה
אמריקאים שנולדו ב-1967